Ulkoasu -osaprojekti

Asettaminen	
	Ympäristöhallinnon julkaisutoiminnan uudistamishankkeen ohjausryhmä on tänään asettanut työryhmän ympäristöhallinnon julkaisujen ja yhteisten julkaisusarjojen graafisen ulkoasun uudistamista varten.	

Toimikausi	
	15.12.2004 - 30.9.2005  	

Tausta	
	Ympäristöhallinnolla on ollut vuodesta 1996 lähtien yhteinen julkaisupolitiikka, joka on palvellut ympäristöministeriötä, alueellisia ympäristökeskuksia, Suomen ympäristö-keskusta sekä vesivaratehtävien osalta maa- ja metsätalousministeriötä. Virastot ovat julkaisseet yhteisiä julkaisusarjoja Suomen ympäristö, Ympäristöopas ja Alueelliset ympäristöjulkaisut. Niiden ohella on julkaistu virastojen omia erillis- ja sarjajulkaisuja sekä esitteitä. Sarjajulkaisuilla on ollut yhtenäinen graafinen ilme ja graafiset ohjeet, joiden tarkoituksena on ollut helpottaa julkaisujen tekemiseen liittyviä rutiineja, yhtenäistää käytäntöjä ja kehittää julkaisujen ulkoasua.

Vuonna 2001 ympäristöministeriö asetti työryhmän, jonka tehtävänä oli huolehtia ympäristöministeriön julkaisupolitiikasta ja sen kehittämisestä yhteistyössä hallinnonalan julkaisutoiminnan johtoryhmän kanssa. Yhtenä loppuraporttinsa toimenpide-ehdotuksena työryhmä esitti, että ympäristöhallinnon sarjojen visuaalinen ilme ja graafiset ohjeet olisi uudistettava ja että opasjulkaisuja täydentäville esitteille ja pienpainatteille luotaisiin yhtenäinen visuaalinen ilme tai tunnus.  

Ympäristöhallinnon julkaisutoiminta arvioitiin vuonna 2003 ja sen perusteella laadittiin julkaisutoiminnan uudistamisen linjaukset, jotka ympäristöministeriö hyväksyi touko-kuussa 2004. Niiden mukaan uudistamishankkeen tehtäviin kuuluu uusia julkaisujen  graafinen ilme. 

Tavoitteet	
	Osaprojektin tavoitteena on, että 
- ympäristöhallinnon painetuilla ja sähköisillä julkaisuilla on vuoden 2006 alusta uusi, yhtenäinen ja joustava graafinen ilme;
- julkaisut on suunniteltu viestinnällisesti, visuaalisesti ja teknisesti korkeatasoiseksi kokonaisuudeksi ja että ne tunnistaa ympäristöhallinnon julkaisuiksi; sekä
- yhteinen graafinen ohjeisto lisää tekemisen vaivattomuutta ja taloudellisuutta.	

Tehtävä	
	Työryhmän tehtävänä on valmistella ohjausryhmälle ehdotukset:  
- kilpailuttamisen kriteereiksi parhaan suunnittelijan valitsemiseksi,
- tarjouspyynnöksi painettujen ja sähköisten julkaisujen ulkoasun suunnittelusta ja julkaisujen graafisen suunnittelun ohjeista;
- suunnittelukilpailuun osallistuvista graafikoista; sekä
- julkaisujen teknisen ja käytännön tekemisen vaihtoehdoiksi.	

Organisointi	
		Puheenjohtaja Matti Vatilo, rakennusneuvos, ympäristöministeriö 	
		Jäsenet:	
		Ainoliisa Miettinen, julkaisusuunnittelija, ympäristöministeriö 	
		Raili Malinen, suunnittelija, Suomen ympäristökeskus 	
		Jan Lustig, viestintäsuunnittelija, Keski-Suomen ympäristökeskus 	
		Merja Haliseva-Soila, viestintäpäällikkö, Lounais-Suomen ympäristökeskus 	
		Sihteeri Ulla Virtasalo, projektipäällikkö, ympäristöministeriö 	

Kustannukset ja rahoitus	
	Työryhmän työ tehdään virkatyönä. Työryhmällä on oikeus kutsua kokouksiinsa asiantuntijoita.

Työryhmän jäsenten matkakulut maksetaan momentilta 350121023 (HAL/työryhmät)

	Puheenjohtaja, Hallitusneuvos	Riitta Rainio	

	Projektipäällikkö	Ulla Virtasalo	

LIITTEET	

JAKELU	
	Työryhmän puheenjohtaja, jäsenet ja sihteeri	

TIEDOKSI	
	Ympäristöministeriön osastot ja yksiköt
Alueelliset ympäristökeskukset
Ympäristölupavirastot
Suomen ympäristökeskus
Valtion asuntorahasto